Днес е един от най-великите християнски празници Благовещение. Ето какво трябва да има на трапезата
Един от най-великите християнски празници отбелязваме днес 25 март . Честит празник!  Честит Имен Ден! На 25 март се е случило първото чудо в живота на Дева Мария . След Въведение Богородично (21 ноември), когато родителите Света Анна и Свети Йоаким завели малката 3-годишна  Мариам в храма и  я оставили да служи на Всевишния според дадения обет, Дева Мария живеела все там. Там й се явил  Свети архангел Гавраил , който носел със себе си красив бял лилиум. Подарил го на девойката и я подготвил за предстоящото събитие. Тя ще зачене Сина Божий, но не по стандартния начин чрез мъж, а след като Светият Дух слезе върху нея. Както казал Небесният пратеник Архангел Гавраил, така и станало. След 9 месеца се появил на белия свят предреченият Син Божий на друг велик празник – Рождество. Пресвета Богородица има още една среща с Архангел Гавраил – 3 дена преди да почине, той отново й се явил, за да предаде съобщението от Господ Иисус Христос, че е дошъл моментът Синът да прибере Майка си в Царството Небесно. Знаем, че тогава Пресвета Богородица пожелала всички апостоли да се съберат при нея на смъртния й одар, домът й да бъде украсен като за празник през тези 3 дена. Когато дошъл моментът, Най-праведната сред жените не умряла, а заспала. Затова наричаме празника Успение Богородично (15 август). Но докато дойде моментът на нейното успение, Божията Майка преживяла не един драматизъм. Чудотворна икона „Благовещение“ Красивият празник на 25 март е не само велик, но и радостен. Въпреки, че и самият Иисус Христос знаел защо е изпратен на Земята (да изкупи греховете на цялото човечество),  зачеването и раждането на едно бебе винаги предизвиква радост и щастие. По случай празника Благовещение и неговата значимост, Църквата позволява да се яде риба по време на пости. Приготвяте рибата както желаете. Няма изискване за нейния вид, за разлика от Никулден, когато е желателно да се приготви шаран по традиция. Не пропускайте да отидете на църква за здраве и сполуки. От 2015 г. Благовещение е определен като празник на Майката. Инициативата е на Юлия Берберян и група изявени българки. Имен ден празнуват Благо, Блага, Благовеста, Благовест, Благой, Благойна, Вангелия, Ванга, Евангелина, Ева, Добрин, Добрина, Добринка, Добромир, Добромира, Бончо, Бонка,  Мариана, Мариан, Марияна, Мариян.